ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
మసాలా దినుసుల సాగులో రసాయనిక పురుగుమందులకు ప్రత్యామ్నాయంగా బయో పెస్టిసైడ్ సాంకేతికతను అభివృద్ధి చేసిన ఐపీఎఫ్టీ
రసాయనాలు, ఎరువుల మంత్రిత్వశాఖ ఆధ్వర్యంలోని పురుగుమందుల సూత్రీకరణ సాంకేతిక పరిజ్ఞానం విభాగం మసాలా దినుసుల సాగులో రసాయనిక పురుగుమందులకు ప్రత్యామ్నాయంగా బయో పెస్టిసైడ్ సాంకేతికతను అభివృద్ధి చేసింది. రాజస్థాన్లోని అజ్మీర్లోగల ఐసీఎఆర్ మసాలా దినుసుల జాతీయ పరిశోధన సంస్థ సహకారంతో ఎంటోమోపాథోజెనిక్ ఫంగస్ వెర్టిసిలియం లెకాని ఆధారంగా బయో పెస్టిసైడ్ తయారీ సాంకేతికతను అభివృద్ధి చేశారు.
ఈ విషయమై ఐపీఎఫ్టీ డైరెక్టర్ జితేంద్ర కుమార్ మాట్లాడుతూ.. మెంతులు, జీలకర్ర, ధనియాలు వంటి మసాలా దినుసుల పంటలను ఆశించే కీటకాలను నియంత్రించడంలో ఈ బయో పెస్టిసైడ్ ఫార్ములా చాలా ప్రభావవంతంగా పనిచేసినట్లు గుర్తించామన్నారు. పంటలకు పురుగుమందులు ఆశించకుండా సుదీర్ఘకాలం ప్రభావం చూపడమే కాకుండా ఈ పంటలను పండించి, ఉపయోగించేవారికే కాకుండా, పర్యావరణానికి కూడా సురక్షితమైందని చెప్పారు. ప్రత్యేకించి మసాలా దినుసుల పంటల్లో చీడపీడలను నియంత్రించడానికి ఇది ఎంతో సమర్థవంతంగా పనిచేస్తుందన్నారు. ఈ సాంకేతికత అభివృద్ధికి సంబంధించి పేటెంట్ కోసం దరఖాస్తు కూడా దాఖలు చేసినట్లు చెప్పారు.
‘‘మసాలా దినుసుల పంటలకు చీడపీడల వల్ల భారీనష్టం సంభవిస్తోందని, దీంతో ఈ కీటకాలను నియంత్రించేందుకు పెద్దమొత్తంలో హానికారక సింథెటిక్ రసాయనిక పురుగుమందులను వాడతున్నారు. దీనివల్ల మసాలా దినుసుల పంటల్లో పురుగుమందుల అవశేషాలు అధికంగా ఉంటున్నాయి. ఇది మానవ ఆరోగ్యంపైనే కాకుండా పర్యావరణానికి తీవ్రమైన నష్టాన్ని కలిగిస్తూ ప్రమాదకర పరిస్థితులకు దారితీస్తోంది. మసాలా దినుసుల్లో పురుగుమందుల అవశేషాల సమస్యను తగ్గించేందుకు బయో పురుగుమందుల వినియోగం సురక్షితమైన ప్రత్యామ్నాయ మార్గం. అంతేకాకుండా సేంద్రీయ వ్యవసాయం, సమీకృత వ్యర్ధాల నిర్వహణలో పురుగుమందుల అవశేషాల సమస్యను తగ్గించడానికి ఈ బయో-పురుగుమందులను రసాయన పురుగుమందులకు సురక్షితమైన ప్రత్యామ్నాయంగా ఉపయోగించవచ్చు. అంతేకాకుండా సేంద్రీయ వ్యవసాయంలో చీడపీడల నుంచి పంటల రక్షణ కోసం ఈ బయో పురుగుమందును ఉపయోగించవచ్చు.
పౌర విమానయాన మంత్రిత్వ శాఖ
భారత విమానాశ్రయ ప్రాధికార సంస్థకు చెందిన 25 విమానాశ్రయాలు లీజుకు కేటాయింపు
ఎనిమిది విమానాశ్రయాలను పీపీపీ పద్ధతిలో లీజుకు ఇచ్చిన ఏఏఐ
జాతీయ ఆస్తుల నగదీకరణ కార్యక్రమం  ప్రకారం, భారత విమానాశ్రయ ప్రాధికార సంస్థకు  చెందిన 25 విమానాశ్రయాలను 2022 నుంచి 2025 సంవత్సరాలకు లీజుకు కేటాయించారు.
ఎనిమిది విమానాశ్రయాలు దిల్లీ, ముంబయి, అహ్మదాబాద్, గువాహతి, జైపుర్, లఖ్నవూ, మంగళూరు, తిరువనంతపురంను పబ్లిక్ ప్రైవేట్ పార్టనర్షిప్  మార్గంలో దీర్ఘకాలిక లీజు ప్రాతిపదికన కార్యకలాపాలు, నిర్వహణ, అభివృద్ధి కోసం లీజుకు కేటాయించింది.
వీటిలో దిల్లీ, ముంబయి విమానాశ్రయాలను 2006లో అప్పగించారు. గత ఐదేళ్లలో, అంటే 2017-18 నుంచి 2021-22 వరకు, దిల్లీ విమానాశ్రయం నుంచి సుమారు రూ.5500 కోట్లు, ముంబయి విమానాశ్రయం నుంచి రూ.5174 కోట్ల ఆదాయాన్ని ఏఏఐ పొందింది.
ఆరు విమానాశ్రయాలను పీపీపీ పద్ధతిలో ఇటీవల లీజుకు ఇవ్వడం జరిగింది. మంగళూరు, లఖ్నవూ, అహ్మదాబాద్, గువాహతి, జైపుర్, తిరువనంతపురం విమానాశ్రయాలను వరుసగా 31.10.2020, 02.11.2020, 07.11.2020, 08.10.2021, 11.10.2021, 14.10.2021 తేదీల్లో గుత్తేదారు సంస్థకు అప్పగించడం జరిగింది. ఫిబ్రవరి 2023 వరకు, ఈ ఆరు విమానాశ్రయాలపై గుత్తేదార్ల నుంచి సుమారు రూ.896 కోట్ల రాయితీ రుసుములను ఏఏఐ పొందింది. దీంతోపాటు, ఈ విమానాశ్రయాల్లో ఏఏఐ చేసే మూలధన వ్యయానికి ముందస్తు రుసుము రూపంలో సుమారు రూ.2349 కోట్ల మొత్తాన్ని కూడా పొందింది.
పీపీపీ ప్రక్రియలో, అంటే 2018 మార్చి నుంచి పీపీపీ భాగస్వామికి విమానాశ్రయాలను అప్పగించే వరకు, ఈ ఆరు పీపీపీ విమానాశ్రయాల్లో మూలధన పనుల కోసం సుమారు రూ.1970 కోట్ల మొత్తాన్ని ఏఏఐ వెచ్చించింది. ఏఏఐ చేసిన ఈ మూలధన వ్యయం పీపీపీ భాగస్వామి ద్వారా ఏఏఐకి తిరిగి వచ్చింది.
పౌర విమానయాన మంత్రిత్వ శాఖ సహాయ మంత్రి జనరల్ వి.కె.సింగ్ , ఈ రోజు రాజ్యసభలో ఒక ప్రశ్నకు లిఖితపూర్వక సమాధానంగా ఈ సమాచారాన్ని అందించారు.
ప్రధాన మంత్రి కార్యాలయం
పర్యటన ను ప్రోత్సహించడం కోసం ‘సీమ దర్శన్’ లో భాగం గా నడాబెట్ ను మరియు ఇతర సరిహద్దు ప్రాంతాల ను సందర్శించవలసింది గా పౌరుల కు విజ్ఞప్తి చేసిన ప్రధాన మంత్రి
పర్యటన ను ప్రోత్సహించడం కోసం ‘సీమ దర్శన్’ లో భాగం గా నడాబెట్ ను మరియు ఇతర సరిహద్దు ప్రాంతాల ను సందర్శించండి అంటూ పౌరుల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు.
పర్యటన, సంస్కృతి మరియు భారతదేశం లో ఈశాన్య ప్రాంతాల అభివృద్ధి శాఖ మంత్రి శ్రీ జి. కిషన్ రెడ్డి చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ,
‘‘సీమ దర్శన్ ప్రాజెక్టు పర్యటన రంగానికి ఒక కొత్త పార్శ్వాన్ని జతపరుస్తుంది. అది సరిహద్దు లో ఉంటున్న వారి దృఢత్వాన్ని ప్రశంసించే అవకాశాన్ని ఇస్తుంది.
నడాబెట్ ను మరియు అన్య సీమావర్తి క్షేత్రాల ను మీరంతా సందర్శించాలి అని మిమ్మల్ని నేను కోరుతున్నాను.. ’’ అని పేర్కొన్నారు.
ప్రధాన మంత్రి కార్యాలయం
పారాలింపిక్స్ ఆటల లో హై జంప్ లో కాంస్య పతకం గెలిచినందుకు శ్రీ శరద్ కుమార్ కు అభినందనలు తెలిపిన ప్రధాన మంత్రి
టోక్యో లో పారాలింపిక్స్ ఆటల లో హై జంప్ లో కాంస్య పతకం గెలిచినందుకు శ్రీ శరద్ కుమార్ కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘అజేయ భావన తో కాంస్య పతకాన్ని గెలుచుకోవడం ద్వారా @sharad_kumar01 బారతదేశంలో అందరి ముఖాల లో చిరునవ్వుల ను పూయించారు. ఆయన జీవన యాత్ర చాలా మంది కి ప్రేరణ ను అందించగలుగుతుంది. ఆయన కు ఇవే అభినందన లు. #Paralympics #Praise4Para’’ అని ప్రధాన మంత్రి ఒక ట్వీట్ లో పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎగుమతులను రెండింతలు చేసే లక్ష్యంతో చర్యలు చేపట్టాలని "అప్పరెల్ ఎక్స్పోర్ట్ ప్రమోషన్ కౌన్సిల్"కు సూచించిన కేంద్ర మంత్రి గడ్కరీ
ప్రపంచ మార్కెట్ అవసరాలకు తగినట్లుగా, నాణ్యతలో రాజీ లేకుండా పోటీతత్వ ధరలు ఉండాలన్న కేంద్ర మంత్రి
పారదర్శకత పెంపు, ప్రాజెక్టుల్లో జాప్యాల నివారణ, ఫిర్యాదుల పరిష్కారం కోసం 'డిజిటల్ మేనేజ్మెంట్ సిస్టం'ను స్వీకరించే దశ నుంచే ప్రతి పథకాన్ని సమీక్షిస్తాం: గడ్కరీ
ఎగుమతులను రెండింతలు చేసేందుకు చర్యలు చేపట్టాలని 'అప్పరెల్ ఎక్స్పోర్ట్ ప్రమోషన్ కౌన్సిల్' కు కేంద్ర సూక్ష్మ, చిన్న, మధ్యతరహా సంస్థల శాఖ మంత్రి శ్రీ నితిన్ గడ్కరీ సూచించారు. నాణ్యత వృద్ధికి, ప్రపంచ మార్కెట్లో పోటీతత్వ ధరల కోసం సాంకేతిక పరిజ్ఞానాన్ని మెరుగుపరచడం, పరిశోధనపై దృష్టి పెట్టాలన్నారు. ఏఈపీసీ, ఎంఎస్ఎంఈ మంత్రిత్వ శాఖ సంయుక్తంగా చేపట్టిన వర్చువల్ వర్క్షాప్ను మంత్రి ప్రారంభించారు. ద్రవ్యత, ఒత్తిడి నిర్వహణకు ఇటీవల ప్రకటించిన ప్యాకేజీ ద్వారా ఎంఎస్ఎంఈ రంగానికి కేంద్రం మద్దతిస్తోందని గడ్కరీ వెల్లడించారు.
ఉత్పత్తులు, డిజైన్లకు అంతర్జాతీయ ప్రమాణాలతో పరీక్ష కేంద్ర శిబిరం; డిజైన్ల కోసం ఓ కేంద్రాన్ని ఏర్పాటు చేయాల్సిన అవసరంపై గడ్కరీ పిలుపునిచ్చారు.
వస్త్ర పరిశ్రమలో వెదురు వంటి ముడి పదార్థాల వినియోగంపై దృష్టి పెట్టాల్సిన అవసరాన్ని మంత్రి ప్రస్తావించారు. ఆర్థిక వ్యవస్థలో ముఖ్యంగా గ్రామీణ, గిరిజన, వెనుకబడిన ప్రాంతాల్లో ఎంఎస్ఎంఈల ముఖ్యపాత్ర గురించి వివరిస్తూ, ఆయా ప్రాంతాల్లో క్లస్టర్లు ఏర్పాటు చేయాలని, వాటి అభివృద్ధి, ఉపాధి కల్పనలో పాలుపంచుకోవాలని వస్త్ర పరిశ్రమలను గడ్కరీ కోరారు.
మంచి పనితీరు కనబరిచిన ఏఈపీసీని మంత్రి ప్రశంసించారు. తాను చెప్పినట్లు ఎగుమతుల నాణ్యత మరింత మెరుగుపడవచ్చని అన్నారు.
ఎంఎస్ఎంఈ, వస్త్ర పరిశ్రమల ప్రతినిధులు ఆన్లైన్ ద్వారా ఈ వర్క్షాప్లో పాల్గొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
రైతులు, గిరిజనులు మరియు పంటలపై ఏనుగుల దాడులను తగ్గించడం లక్ష్యంగా కే వీ ఐ సీ రీ హాబ్ ప్రాజెక్ట్ హనీ మిషన్ కార్యక్రమం
ప్రధాన మంత్రి శ్రీ నరేంద్ర మోదీ హనీ మిషన్ కార్యక్రమం ద్వారా రీ హాబ్ ప్రాజెక్ట్ కింద కర్ణాటకలోని దక్షిణ కన్నడలోని సులియాలో శిక్షణ పొందిన లబ్దిదారులకు తేనెటీగల కాలనీలు, తేనెటీగల పెంపకం పరికరాలు మరియు 200 తేనెటీగ పెట్టెలను కేవీఐసీ చైర్మన్ శ్రీ మనోజ్ కుమార్ పంపిణీ చేశారు.
ప్రాజెక్ట్ రీ-హాబ్ కింద, ఏనుగులు మానవ నివాసాలలోకి ప్రవేశించడాన్ని నిరోధించడానికి తేనెటీగ పెట్టెలను ఏనుగుల మార్గంలో ఏర్పాటు చేయడం ద్వారా "తేనెటీగ-కంచెలు" సృష్టించబడతాయి. పెట్టెలు తాడు తో అనుసంధానించబడి ఉంటాయి, తద్వారా ఏనుగులు పొలాల గుండా వెళ్ళడానికి ప్రయత్నించినప్పుడు, తాడు తగలడం లేదా లాగడం వల్ల తేనెటీగలు ఏనుగు సమూహాలపై గుంపులుగా దాడి చేసి వాటిని మరింత ముందుకు కదలకుండా చేస్తాయి.
ఇవి ఏనుగులకు ఎటువంటి హాని కలిగించకుండా మానవ-అడవి మృగాల ఘర్షణలను తగ్గించడానికి తక్కువ ఖర్చుతో కూడుకున్న మార్గం. తేనెటీగలు ఏనుగుల తొండం మరియు కళ్ల యొక్క సున్నితమైన లోపలి భాగాన్ని కొరుకుతాయనే భయం వల్ల తేనెటీగ సమూహాలకు ఏనుగులు భయపడతాయని శాస్త్రీయంగా నిరూపణ అయ్యింది. తేనెటీగల సామూహిక దాడి అలజడి సందడి ఏనుగులను చికాకుపెడుతుంది, ఇది వాటిని ఏనుగులను వెనుతిరిగి పోయేలా చేస్తుంది.
ఈ సందర్భంగా శ్రీ మనోజ్కుమార్ మాట్లాడుతూ వ్యవసాయ పొలాల్లో ఏనుగుల చొరబాట్లను అడ్డుకోవడంలో, వాటిని వెనుతిరిగి పోయేలా చేయడంలో తేనెటీగలు రైతులకు సహకరిస్తున్నాయని గమనించారు. కే వీ ఐ సీ చొరవ తీసుకుని, కొడగు జిల్లా పొన్నంపేటలోని కాలేజ్ ఆఫ్ ఫారెస్ట్రీ సాంకేతిక సహాయంతో పైలట్ ప్రాజెక్ట్ను ప్రారంభించింది వీటి ఫలితాలు ప్రోత్సాహకరంగా ఉన్నాయి. అందువల్ల, కర్ణాటకతో పాటు అస్సాం, మహారాష్ట్ర, పశ్చిమ బెంగాల్, ఒరిస్సా, ఉత్తరాఖండ్ వంటి మోస్ట్ వాంటెడ్ రాష్ట్రాలలో ఇటువంటి 6 ప్రాజెక్టులు మంజూరు చేయబడ్డాయి.
రీ హాబ్ కింద రైతులకు తేనెటీగల పెంపకంలో శిక్షణ ఇస్తారు, ప్రతి రైతుకు 10 తేనెటీగ పెట్టెలు సరఫరా చేస్తారు వీటిని ఏనుగు కారిడార్లలో అమర్చుతారు కాబట్టి ఏనుగులు వ్యవసాయ క్షేత్రానికి చేరుకోకుండా నిరోధించడానికి ఏనుగు కారిడార్లో తేనెటీగ పెట్టెలు మరియు తేనెటీగ దద్దుర్లు ఉంచబడతాయి. ఈ పైలట్ ప్రాజెక్ట్ పొన్నంపేటలో చాలా మంచి ఫలితాలను చూపించింది. ఈ ప్రాజెక్ట్ ద్వారా తేనె దిగుబడి వస్తుంది దానితో పాటు మెరుగైన పరపరాగసంపర్కం కారణంగా వ్యవసాయ ఉత్పత్తి పెరుగుదల కి కూడా సహాయపడిందని ఆయన తెలియజేశారు.
ఈ పథకం యొక్క దీర్ఘకాలిక ప్రయోజనాల కోసం రైతులు ప్రయోజనం పొందాలని చైర్మన్, కే వీ ఐ సీ ఉద్ఘాటించారు. ఈ సందర్భంగా ఆయన మాట్లాడుతూ కే వీ ఐ సీ - పీ ఎం ఈ జీ పి స్కీమ్ గురించిన వివరాలను కూడా పంచుకున్నారు, ఈ ప్రధానమంత్రి పథకం రుణ పరిమితిని రూ. 25.00 లక్షల నుండి రూ. 50.00కి పెంచింది మరియు మహిళలు మరియు గ్రామీణ యువతను ఈ పథకాన్ని చేపట్టేలా ప్రోత్సహించింది.
నూతన మరియు పునరుత్పాదక శక్తి మంత్రిత్వ శాఖ
సోలార్ రూఫ్ టాప్ పథకం పురోగతిని సమీక్షించిన విద్యుత్, ఎన్ఆర్ఈ మంత్రి ; పథకాన్ని సులభతరం చేయాలని ఆదేశం
- గృహస్థులు ఇప్పుడు రూఫ్ టాప్ని స్వయంగా ఇన్స్టాల్ చేసుకోవచ్చు లేదా రూఫ్ టాప్ను తమకు నచ్చిన ఏదైనా విక్రేత ద్వారా ఇన్స్టాల్ చేయించుకోవచ్చు
- 15 రోజులలోపు నెట్మెటరింగ్ అందేట్టుగా నిర్ధారించనున్న డిస్కమ్ సంస్థలు
- ఇన్స్టాల్ చేసిన 30 రోజులలోపు గృహస్థుల ఖాతాలో సబ్సిడీ జమ చేయబడుతుంది
- గృహస్థుడు తనకు నచ్చిన సోలార్ ప్యానెల్స్ మరియు ఇన్వర్టర్ని ఎంచుకోవచ్చు
కేంద్ర విద్యుత్, నూతన & పునరుత్పాదక ఇంధన శాఖ మంత్రి శ్రీ ఆర్.కె. సింగ్ 'రూఫ్ టాప్ స్కీమ్' పురోగతిని జనవరి 19వ తేదీ 2022న సమీక్షించారు. సమీక్ష అనంతరం రూఫ్ టాప్ పథకాన్ని ప్రజలు అతి తేలికగా పొందేందుకు వీలుగా విధానాన్ని మరింత సులభతరం చేయాలని మంత్రి ఆదేశాలు ఇచ్చారు. ఇకపై ఎంపిక చేసిన వెండర్లలోంచి ఎవరైనా ఎంచుకొని ఇంటి పైకప్పుపై సౌర రూఫ్టాప్ వ్యవస్థ ఏర్పాటు చేసుకోవాల్సిన అవసరం లేకుండా చేయాలని ఆదేశించారు.గృహాలపై రూఫ్ టాప్లను స్వయంగా ఇన్స్టాల్ చేసుకోవచ్చు.. లేదా తమకు నచ్చిన ఏదైనా విక్రేత ద్వారా రూఫ్ టాప్ను ఇన్స్టాల్ చేయించుకోవచ్చు. సోలార్ విద్యుత్
వ్యవస్థ ఇన్స్టాల్ చేయబడిన విధానం ఫోటోతో పాటు ఇన్స్టాలేషన్ గురించి పంపిణీ సంస్థకు తెలియజేయాలి. రూఫ్ టాప్ సౌర విద్యుత్ వ్యవస్థ ఇన్స్టాలేషన్ కోసం రూఫ్ భారతదేశం డిస్కామ్లకు లేఖ/ అర్జీ ద్వారా లేదా ప్రతి డిస్కమ్ మరియు ప్రభుత్వం ఏర్పాటు చేసిన నియమించబడిన వెబ్సైట్ ద్వారా తెలియజేయవచ్చు. సమాచారం అందిన పక్షం రోజులలోగా నెట్ మెటరింగ్ అందించబడేలా పంపిణీ సంస్థ నిర్ధారిస్తుంది. ప్రభుత్వం ఇవ్వాల్సిన సబ్సిడీ 3 కేడబ్ల్యు సామర్థ్యం గల రూఫ్ టాప్కు 40% మరియు 10 కేడబ్ల్యు వరకు 20% భారతదేశంలోని డిస్కమ్ల ద్వారా సౌర విద్యుత్ వ్యవస్థ ఇన్స్టాల్ చేసిన 30 రోజులలోపు గృహస్థుల ఖాతాకు జమ చేయబడుతుంది. సోలార్ ప్యానెల్ మరియు ఇన్వర్టర్ యొక్క నాణ్యత నిర్దేశించిన ప్రమాణం ప్రకారం ఉందని నిర్ధారించడానికి; ప్రభుత్వం భారతదేశం ఎప్పటికప్పుడు సోలార్ ప్యానెల్ తయారీదారులు మరియు ఇన్వర్టర్ తయారీదారుల జాబితాలను ప్రచురిస్తుంది, దీని ఉత్పత్తులు ఆశించిన నాణ్యతా ప్రమాణాలకు అనుగుణంగా ఉంటాయి మరియు వాటి ధరల జాబితాలు; మరియు గృహస్థుడు తనకు నచ్చిన సోలార్ ప్యానెల్స్ మరియు ఇన్వర్టర్ను ఎంచుకోవచ్చు. డిస్కామ్ ద్వారా నిర్దేశించబడిన విక్రేతలలో ఎవరైనా రూఫ్ టాప్ను ఇన్స్టాల్ చేసుకునే అవకాశం మునుపటిలాగే అందుబాటులో ఉంది. అలాంటి సందర్భాలలో కూడా, గృహస్థుడు తనకు నచ్చిన సోలార్ ప్యానెల్ మరియు ఇన్వర్టర్ను ఎంచుకోవచ్చు.
కార్మిక, ఉపాధికల్పన మంత్రిత్వ శాఖ
వృత్తి సంబంధిత వ్యాధులు, పునరావాసం మరియు వృత్తి పరమైన శిక్షణ ల కోసం భారతదేశాని కి మరియు జర్మన్ ఏజెన్సీ కి మధ్య ఎంఒయు పై జరిగిన సంతకాలకు ఆమోదం తెలిపిన మంత్రిమండలి
వృత్తి సంబంధిత వ్యాధులు, పునరావాసం మరియు వృత్తి పరమైన శిక్షణ ల కోసం భారతదేశాని కి మరియు జర్మన్ ఏజెన్సీ కి మధ్య అవగాహనపూర్వక ఒప్పంద పత్రం పై జరిగిన సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్- పోస్ట్ ఫ్యాక్టో ఆమోదాన్ని తెలిపింది.
లాభాలు:
జర్మనీ లో వృత్తి సంబంధిత సురక్ష, స్వస్థత మరియు సామాజిక సంరక్షణ రంగంలో విశిష్టమైనటువంటి కృషి చేస్తున్న ప్రత్యేక ఏజెన్సీ డిజియువి తో కలసి ఒక ఎంఒయు ను కుదుర్చుకోవడం తో ఈ క్రింద ప్రస్తావించిన విధం గా సహాయాలు అందుబాటు లోకి రానున్నాయి:
i. చికిత్స పరమైన, వృత్తి పరమైన వ్యవహారాల కు సంబంధించిన పునరావాసాన్ని కల్పించే రంగం లోను మరియు బీమా సదుపాయాన్ని కలిగివున్న దివ్యాంగుల కు సామాజిక పునరావాసం కోసం సూచనల ఆదానం ప్రదానం; ఇంకా అటువంటి కార్యకలాపాల ను ప్రోత్సహించడం;
ii. వృత్తి సంబంధిత వ్యాధుల నివారణ, గుర్తింపు మరియు ఉపచారాలు.
ప్రముఖ ప్రభావం:
సూచనల ను ఒక పక్షాని కి మరొక పక్షం ఇచ్చి పుచ్చుకోవడం వల్ల మరియు సహకరించుకోవడం వల్ల వృత్తి సంబంధిత వ్యాధుల గుర్తింపు, చికిత్స, ఇంకా ఉపచారాలకు తోడు బీమా సదుపాయాన్ని కలిగివున్న దివ్యాంగుల లో సామర్థ్యాన్ని పెంపొందించడం, వారి కి సామాజిక పునరావాసం సాధ్యమవుతుంది.
ఆరోగ్య, కుటుంబ సంక్షేమ మంత్రిత్వ శాఖ
డెంటల్ కౌన్సిల్ మరింత కట్టుదిట్టం
దంత వైద్యుల చట్టాని కి సవరణలు
దంతవైద్యుల  బిల్లు, 2019 కి ఆమోదం తెలిపిన మంత్రివర్గం
దేశం లో దంత వైద్య మండలి ని ఇప్పటికన్నా బలవత్తరం గా నిలపడం లక్ష్యం గా డెంటిస్టుల చట్టం, 1948  సవరణ కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన న కేంద్ర మంత్రివర్గ సమావేశం ఆమోదం తెలిపింది. దీని వల్ల డెంటల్ కౌన్సిల్ ఆఫ్ ఇండియా, రాష్ట్ర స్థాయి డెంటల్ కౌన్సిళ్లు, జాయింట్ స్టేట్ డెంటల్ కౌన్సిల్స్ లో సభ్యత్వ నిబంధనల లో అవసరమైన మార్పులు చేసేందుకు మార్గం సుగమం అవుతుంది.
ప్రభావం:
ఈ సవరణ వల్ల దేశం లో డెంటల్ కౌన్సిల్స్ ను పునర్నిర్మించే అవకాశం కలుగుతుంది. ఇక మీదట డెంటల్ కౌన్సిల్స్ లో కేంద్ర ప్రభుత్వ ప్రతినిధులు, ఎన్నికైన ప్రజాప్రతినిధుల కు భాగస్వామ్యం తప్పనిసరి కాదు. ఈ బిల్లు ను రాబోయే పార్లమెంటు సమావేశాల లో ప్రవేశపెడతారు.
వివరాలు:
డెంటిస్టుల చట్టం 1948 లోని ఈ దిగువ నిబంధనల ను సవరిస్తారు.
 డెంటల్ కౌన్సిల్ ఆఫ్ ఇండియా చట్టం సెక్షన్ 3 లోని క్లాజ్  కింద డెంటల్ కౌన్సిల్ లో సభ్యత్వం; మరియు
 ఇదే చట్టం లోని సెక్షన్ 21 క్లాజ్ , సెక్షన్ 23 క్లాజ్  కింద రాష్ట్ర కౌన్సిల్స్, జాయింట్ స్టేట్ డెంటల్ కౌన్సిల్స్ లో సభ్యత్వం.
పూర్వరంగం:
ప్రస్తుతం అమలు లో ఉన్న చట్టం లోని నిబంధనల కింద పార్ట్ బి లో నమోదైన డెంటిస్టుల ప్రతినిధుల ను కేంద్ర ప్రభుత్వ నామినీలుగాను, పార్ట్ బి కింద రాష్ట్రాలు/ జాయింట్ స్టేట్ కౌన్సిల్స్ లో నలుగురు/ ఇద్దరేసి సభ్యుల ఎన్నిక ప్రాధాన్యం కోల్పోయింది. వారి ప్రాతినిధ్యాల లో పునరుక్తి ని తొలగించడం కోసం ఇక నుండి ఆయా సభ్యత్వాలు తప్పనిసరి కాకుండా ఉండేందుకు అందుకు సంబంధించిన నిబంధనల ను తొలగించాలని కేంద్ర ప్రభుత్వం నిర్ణయించింది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 173.86 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 3,70,240
మొత్తం కేసుల్లో క్రియాశీల కేసులు 0.87%
ప్రస్తుత రికవరీ రేటు 97.94%
గత 24 గంటల్లో 82,988 మంది కోలుకున్నారు. దీంతో, కోలుకున్నవారి మొత్తం సంఖ్య 4,18,43,446 కు పెరిగింది.
గత 24 గంటల్లో 30,615 కొత్త కేసులు నమోదయ్యాయి.
రోజువారీ పాజిటివిటీ రేటు 2.45%
వారపు పాజిటివిటీ రేటు 3.32%
గత 24 గంటల్లో చేసిన 12,51,677 కొవిడ్ పరీక్షలతో కలిపి ఇప్పటివరకు 75.42 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 200.32 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.06 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,00,32,00,975
|
|
అందుబాటులోని నిల్వలు
|
|
6,06,58,970
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 200.32 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 6.06 కోట్లకు పైగా  డోసులు అందుబాటులో ఉన్నాయి.
రహదారి రవాణా, హైవేల మంత్రిత్వ శాఖ
జమ్ముకశ్మీర్ ఎన్హెచ్-44పై ఉన్న ఉధంపూర్-రాంబన్ సెక్షన్లో చీనాబ్ నదిపై 2-వరుసల జైస్వాల్ వంతెన నిర్మాణం పూర్తయిందని వెల్లడించిన శ్రీ నితిన్ గడ్కరీ
జమ్ముకశ్మీర్ ఎన్హెచ్-44పై ఉన్న ఉధంపూర్-రాంబన్ సెక్షన్లో చీనాబ్ నదిపై 2-వరుసల జైస్వాల్ వంతెన నిర్మాణం పూర్తయిందని కేంద్ర రోడ్డు రవాణా & జాతీయ రహదారుల శాఖ మంత్రి శ్రీ నితిన్ గడ్కరీ తెలిపారు. ఈ బ్యాలెన్స్డ్ కాంటిలివర్ బ్రిడ్జిని 118 మీటర్ల పొడవుతో ₹20 కోట్లతో నిర్మించామని ట్విట్టర్ ద్వారా వెల్లడించారు.
ఈ వంతెన రెండు విధాలా ప్రయోజనకారిగా ఉంటుందని శ్రీ గడ్కరీ అన్నారు. మొదటిది, చందర్కోట్ నుంచి రాంబన్ సెక్షన్ వరకు రద్దీని తగ్గిస్తుంది, వాహనాల రాకపోకలు మరింత సులభంగా మారతాయి. రెండోది, త్వరలో ప్రారంభం కానున్న జమ్ము-శ్రీనగర్ జాతీయ రహదారి 44పై, 'అమర్నాథ్ యాత్ర' సమయంలో వాహనాలు, యాత్రికుల రాకపోకలకు ఇబ్బందులు లేకుండా చేస్తుంది.
గౌరవనీయ ప్రధానమంత్రి శ్రీ నరేంద్ర మోదీ నాయకత్వంలో, జమ్ముకశ్మీర్లో అద్భుతమైన జాతీయ రహదారి మౌలిక సదుపాయాలు కల్పించాలన్న నిబద్ధతతో పని చేస్తున్నట్లు శ్రీ గడ్కరీ చెప్పారు. ఈ అభివృద్ధి ఈ ప్రాంత ఆర్థిక వృద్ధికి దోహదపడటమే కాకుండా, ప్రధాన పర్యాటక కేంద్రంగా ఆకర్షణను పెంచుతుందని అన్నారు.
ఆర్థిక మంత్రిత్వ శాఖ
మేఘాలయలో ఆరోగ్య రంగానికి చెందిన వ్యవస్థల పటిష్టతకు భారత్-ప్రపంచ బ్యాంకు మధ్య ఒప్పందం
ఈశాన్య రాష్ట్రమైన మేఘాలయలో అభివృద్ధికి మరింత ఊతం ఇయ్యడానికి కేంద్రం అనేక చర్యలు చేపడుతోంది. దీనిలో భాగంగా కేంద్ర ప్రభుత్వం, మేఘాలయ ప్రభుత్వం, ప్రపంచ బ్యాంక్ 40 మిలియన్ డాలర్ల ఆరోగ్య ప్రాజెక్ట్పై 28 అక్టోబర్ 2021న సంతకం చేశాయి. ఈ ప్రాజెక్ట్ ఆరోగ్య సేవల నాణ్యతను మెరుగుపరుస్తుంది. అలాగే కోవిడ్తో సహా భవిష్యత్తులో ఆరోగ్య అత్యవసర పరిస్థితులను నిర్వహించగల రాష్ట్ర సామర్థ్యాన్ని బలోపేతం చేస్తుంది.
'మేఘాలయ ఆరోగ్య వ్యవస్థల పటిష్ఠత ప్రాజెక్ట్' రాష్ట్రం, దాని ఆరోగ్య సౌకర్యాల నిర్వహణ, పాలనా సామర్థ్యాలను మెరుగుపరుస్తుంది; రాష్ట్ర ఆరోగ్య బీమా కార్యక్రమం రూపకల్పన, కవరేజీని విస్తరించడం; ధృవీకరణ మరియు మెరుగైన మానవ వనరుల వ్యవస్థల ద్వారా ఆరోగ్య సేవల నాణ్యతను మెరుగుపరచడం; మందులు మరియు రోగనిర్ధారణలకు సేవలు అందుబాటులో ఉండడాన్ని ఈ ప్రాజెక్ట్ తగు అవకాశాలను కల్పిస్తుంది.
రాష్ట్రంలోని మొత్తం 11 జిల్లాలు ఈ ప్రాజెక్టు ద్వారా లబ్ధి పొందుతాయి. ఇది వారి ప్రణాళిక మరియు నిర్వహణ సామర్థ్యాలను బలోపేతం చేయడం మరియు వారి వైద్య నైపుణ్యాలను పెంపొందించడం ద్వారా ప్రాథమిక, ద్వితీయ స్థాయిలలో ఆరోగ్య రంగ సిబ్బందికి కూడా ప్రయోజనం చేకూరుస్తుంది. ఈ ప్రాజెక్ట్ మహిళలు కమ్యూనిటీ స్థాయిలో ఆరోగ్య సంరక్షణ సేవలను మెరుగ్గా ఉపయోగించుకునేలా చేస్తుంది.
“ఆరోగ్య సంరక్షణ వ్యవస్థలను బలోపేతం చేయడం, విస్తరించడం కేంద్ర ప్రభుత్వ ప్రాధాన్యత. ఈ ప్రాజెక్ట్ రాష్ట్రంలో ఆరోగ్య సేవల నిర్వహణ, నాణ్యతను పెంచుతుంది. ఇది ఆరోగ్య సేవల కవరేజీని విస్తరించడంలో సహాయపడుతుంది, రాష్ట్రంలోని పేద, బలహీన వర్గాలకు అందుబాటులో ఉండేలా చేస్తుంది" అని ఆర్థిక మంత్రిత్వ శాఖకు చెందిన ఆర్థిక వ్యవహారాల శాఖ పేర్కొంది
ఈ ఒప్పందంపై భారత ప్రభుత్వం తరపున ఆర్థిక మంత్రిత్వ శాఖ ఆర్థిక వ్యవహారాల శాఖ అదనపు కార్యదర్శి శ్రీ రజత్ కుమార్ మిశ్రా సంతకం చేశారు; మేఘాలయ ప్రభుత్వం తరపున ఆరోగ్య మరియు కుటుంబ సంక్షేమ శాఖ జాయింట్ సెక్రటరీ శ్రీ రామ్కుమార్ ఎస్, భారతదేశం కంట్రీ డైరెక్టర్ జునైద్ అహ్మద్, ప్రపంచ బ్యాంకు తరపున సంతకం చేశారు.
ప్రస్తుతం 56% కుటుంబాలను కవర్ చేసే మేఘా హెల్త్ ఇన్సూరెన్స్ స్కీమ్ గా పిలవబడే మేఘాలయ ఆరోగ్య బీమా కార్యక్రమం ప్రభావాన్ని బలోపేతం చేయడంలో ఈ ప్రాజెక్ట్ సహాయపడుతుంది. ప్రధాన మంత్రి జన్ ఆరోగ్య యోజన లో విలీనం చేయడంతో, ఎంహెచ్ఐఎస్ ఇప్పుడు మరింత సమగ్రమైన ప్యాకేజీని అందించాలని మరియు 100% కుటుంబాలను కవర్ చేయాలని యోచిస్తోంది. ఇది ఆసుపత్రి సేవలను పొందడంలో అడ్డంకులను తగ్గిస్తుంది మరియు పేద కుటుంబాలకు ఖర్చు లేకుండా సంక్షోభం నుండి నివారిస్తుంది.
మెరుగైన ఆరోగ్య సేవలు బయో-మెడికల్ వ్యర్థాల పెరుగుదలకు కూడా దారితీయవచ్చు. బయో-మెడికల్ వ్యర్థాలు మరియు ప్లాస్టిక్ వ్యర్థాలు, ఇ-వ్యర్థాలు వంటి ఇతర ప్రమాదకర వ్యర్థాలతో సహా వ్యర్థాల ఏదైనా అక్రమ నిర్వహణ పర్యావరణ ప్రమాదాలను కలిగిస్తుంది. బయో-మెడికల్ వ్యర్థ నిర్వహణ  కోసం మొత్తం పర్యావరణ వ్యవస్థను మెరుగుపరచడంలో ప్రాజెక్ట్ పెట్టుబడి పెడుతుంది.
ప్రధాన మంత్రి కార్యాలయం
యోగాభ్యాసంతో శరీర దారుఢ్యం.. మానసిక ప్రశాంతత మెరుగు: ప్రధానమంత్రి
ప్రజలు యోగాభ్యాసాన్ని తమ దినచర్యలో భాగం చేసుకోవాలని ప్రధానమంత్రి శ్రీ నరేంద్ర మోదీ పిలుపునిచ్చారు.
ఈ మేరకు యోగా సంబంధిత వీడియోలను ప్రజలతో పంచుకుంటూ పంపిన సందేశంలో:
“యోగాభ్యాసం శరీర దారుఢ్యంతోపాటు మానసిక ప్రశాంతతను మెరుగుపరుస్తుంది. కాబట్టి దీన్ని మన దైనందిన జీవితంలో ఒక భాగం చేసుకుందాం. ఈ దిశగా మీతో కొన్ని ఆసనాల వీడియోలను మీతో పంచుకుంటున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
ఆసియా క్రీడల పురుషుల కుస్తీ 86 కిలోల విభాగంలో రజత పతకం సాధించిన దీపక్ పూనియాకు ప్రధానమంత్రి అభినందన
ఆసియా క్రీడల పురుషుల కుస్తీ 86 కిలోల విభాగంలో రజత పతకం సాధించిన దీపక్ పూనియాను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“దీపక్ పూనియా అద్భుత ప్రతిభ ప్రదర్శించాడు! పురుషుల కుస్తీ 86 కిలోల విభాగంలో రజత పతకం సాధించిన అతనికి నా అభినందనలు. అతని అంకితభావం, ఆత్మవిశ్వాసం ఎంతో స్ఫూర్తిదాయకం. అతడి అద్భుత విజయానికి దోహదం చేసినవి ఇవే” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
28 కోట్ల కోవిడ్ టీకా డోసుల మైలురాయి దాటిన భారత్ చికిత్సలో ఉన్న కేసులు మరింత తగ్గుతూ7,02,887 కు చేరిక
గత 24 గంటల్లో 53,256 కొత్త కేసులు; 88 రోజుల అత్యల్పం
39వ రోజునా కొత్త కేసులకంటే కోలుకున్నవారే అధికం
కోలుకున్నవారి శాతం 96.36% కు పెరుగుదల
రోజువారీ పాజిటివిటీ 3.83%; 14 రోజులుగా 5% లోపే
టీకాల కార్యక్రమంలో భారతదేశం మరో కీలకమైన మైలురాయి దాటింది. దేశవ్యాప్తంగా ఇచ్చిన టీకా డోసులు 28 కోట్లు దాటాయి. ఈ ఉదయం 7 గంటలకు అందిన సమాచారం ప్రకారం 38,24,408 శిబిరాల ద్వారా 28,00,36,898 టీకా డోసుల పంపిణీ జరిగింది. నిన్న ఒక్క రోజులో 30,39,996 డోసుల పంపిణీ జరిగింది. వాటి వివరాలు:
|
|
ఆరోగ్య సిబ్బంది
|
|
మొదటి డోస్
|
|
1,01,25,143
|
|
రెండో డోస్
|
|
70,72,595
|
|
కోవిడ్ యోధులు
|
|
మొదటి డోస్
|
|
1,71,73,646
|
|
రెండో డోస్
|
|
90,51,173
|
|
18-44 వయోవర్గ
|
|
మొదటి డోస్
|
|
5,59,54,551
|
|
రెండో డోస్
|
|
12,63,242
|
|
45-59 వయోవర్గం
|
|
మొదటి డోస్
|
|
8,07,11,132
|
|
రెండో డోస్
|
|
1,27,56,299
|
|
60 ఏళ్ళు పైబడ్డవారు
|
|
మొదటి డోస్
|
|
6,47,77,302
|
|
రెండో డోస్
|
|
2,11,51,815
|
|
మొత్తం
|
|
28,00,36,898
ఈరోజు నుంచి దేశవ్యాప్తంగా సార్వత్రిక టీకా కార్యక్రమం కొత్త దశలో ప్రవేశిస్తోంది. టీకాల కార్యక్రమాన్ని వేగవంతం చేస్తూ పరిధిని మరింత విస్తరిస్తోంది. ప్రధాని శ్రీ నరేంద్ర మోదీ ఈ కార్యక్రమాన్ని ఈరోజు లాంచనంగా ప్రారంభిస్తున్నారు.
గత 24 గంటలలో దేశవ్యాప్తంగా 53,256 కొత్త కరోనా కేసులు నమోదయ్యాయి. ఇది 88 రోజుల అత్యల్పం. గత 14 రోజులుగా కేసుల సంఖ్య లక్షలోపే ఉంటోంది. కేంద్ర, రాష్ట్ర ప్రభుత్వాల ఉమ్మడి కృషితో ఇది సాధ్యమైంది.
చికిత్సలో ఉన్న కేసుల సంఖ్య క్రమంగా తగ్గుతూ వస్తోంది. ప్రస్తుతం 7,02,887 మంది చికిత్సలో ఉన్నారు. గత 24 గంటలలో నికరంగా ఈ సంఖ్య 26,356 తగ్గగా, మొత్తం పాజిటివ్ కే సులలో చికిత్సలో ఉన్నవారు 2.35%
కోవిడ్ నుంచి మరింత మంది కోలుకుంటూ ఉండటంతో కొత్త కేసులకంటే కోలుకుంటున్నవారే ఎక్కువగా ఉంటున్నారు. 39 రోజులుగా ఇదే పరిస్థితి ఉండగా గత 24 గంటలలో 78,190 మంది కోలుకున్నారు. ఇది అంతకు ముందు రోజు కంటే 24,934 కేసుల అదనం
ఇప్పటిదాకా కోవిడ్ బారిన పడి కోలుకున్నవారు 2,88,44,199 మందికాగా, గత 24 గంతలలొ కోలుకున్నవారు 78,190 మంది. దీంతో ప్రస్తుతం కోలుకున్నవారి శాతం పెరుగుతూ 96.36% కు చేరింది.
పరీక్షల సామర్థ్యం పెరగటంతో గత 24 గంటలలో 13,88,699 పరీక్షలు జరిగి మొత్తం 39,24,07,782 కి చేరాయి. పరీక్షలు పెరిగే కొద్దీ పాజిటివిటీ తగ్గుతూ వారపు పాజిటివిటీ 3.32% కు, రోజువారీ పాజిటివిటీ 3.83% కు చేరాయి. ఇలా 5% లోపు ఉండటం ఇది 14 వ రోజు.
ప్రధాన మంత్రి కార్యాలయం
సిఎ డేసందర్భం లో చార్టర్డ్ అకౌంటెంట్ లకు శుభాకాంక్షలను తెలిపిన ప్రధాన మంత్రి
‘సిఎ డే’ నాడు చార్టర్డ్ అకౌంటెంట్ లు అందరి కి ప్రధాన మంత్రి శ్రీ నరేంద్ర మోదీ శుభాకాంక్షలను వ్యక్తం చేశారు. అర్థశాస్త్ర రంగం లో చార్టర్డ్ అకౌంటెంట్ లకు గల ప్రాముఖ్యం విషయం లో తన అభిప్రాయాల ను వెల్లడి చేస్తున్నటువంటి ఒక వీడియో ను కూడా శ్రీ నరేంద్ర మోదీ ఈ సందర్భం లో శేర్ చేశారు.
ప్రధాన మంత్రి ఒక ట్వీట్ లో -
‘‘మన ఆర్థిక వ్యవస్థ లో చార్టర్డ్ అకౌంటెంట్ యొక్క పాత్ర ముఖ్యమైంది అని చెప్పాలి. సిఎ డే సందర్భం లో, చార్టర్డ్ అకౌంటెంట్ లు అందరి కి ఇవే శుభాకాంక్షలు. ఆర్థిక వ్యవస్థ లో వృద్ధి ని మరియు పారదర్శకత్వాన్ని పెంపొందింప చేయడం లో వారు కఠోర శ్రమ ను కొనసాగిస్తూనే ఉంటారని ఆశిస్తున్నాను.’’ అని పేర్కొన్నారు.